google/wiki40b huggingface dataset:
Air India Flight 101

Air India Flight 101 var en internasjonal passasjerflyvning mellom Beirut, Libanon og Genève-Cointrin-flyplassen i Sveits operert av Air India. 24. januar 1966 styrtet flyet som opererte ruten, en Boeing 707, i Mont Blanc i Frankrike. Årsaken var en misforstått dialog mellom radar-kontrollen og piloten. Alle 117 personer ombord omkom.

Ulykken

Air India Flight 101 var underveis fra Beirut internasjonale lufthavn til Genève-Cointrin-flyplassen i Sveits, og ble operert av en Boeing 707-437, registrert VT-DMN med navn Kanchenjunga. Etter at flyet forlot Bombay hadde det stoppet i Delhi og Beirut, og var på vei til mellomlanding i Geneve før endelig bestemmelsessted London. I en høyde av 19 000 fot ble flyet bedt om å gå ned for landing på Genève internasjonale lufthavn etter at flyet hadde passert Mont Blanc. Flygeren trodde at han hadde passert Mont Blanc, og begynte å redusere høyden; hvoretter han fløy inn i fjellveggen i nærheten av Rochers de la Tournette, på en høyde av 4 750 m. Alle 106 passasjerer og mannskapet på elleve omkom.
VM i bandy 1957

Bandy-VM 1957 ble arrangert i Helsingfors i Finland mellom 28. februar og 3. mars. Det var det første verdensmesterskapet i bandy. Tre lag deltok og det ble spilt en enkeltserie der alle lagene møttes en gang. Sovjetunionen vant turneringen og ble de første verdensmesterne i bandy.
Ernest Gellner

Biografi

Ernest Gellner ble født i Paris av tyskspråklige, jødiske foreldre fra Böhmen. Kort etter fødselen flyttet familien til Praha, og i 1939 til England. Han studerte filosofi, politikk og økonomi ved Balliol College, avbrutt av en krigsdeltagelse på britisk side.
Gellner begynte sin akademiske karriere ved University of Edinburgh i 1947 og jobbet fra 1949 ved London School of Economics, der han ble utnevnt til professor i filosofi i 1962. Under påvirkning av sin kollega Karl Popper ble Gellner en overbevist kritisk rasjonalist. Fra 1984 var han professor i sosialantropologi ved Cambridge University. 1993 ble han leder av Senteret for nasjonalismestudier ved Central European University i Praha.
Kortnebbgås

Beskrivelse

Kortnebbgåsa blir omkring 60–75 cm. Hannene veier cirka 1,9–3,86 kg, hunnene cirka 1,45–2,81 kg. Vingespennet utgjør cirka 135–170 cm.
Hodet, som har et relativt kort nebb, og øvre del av halsen er mørk brun, mens underhalsen og brystet er lysere brun med innslag av tynne hvite buede streker. Vingene er noe mørkere brune og har innslag av tynne hvite buede streker med litt større avstand enn i brystet. Bakkroppen er hvit.

Utbredelse

Kortnebbgåsa hekker på Vest-Grønland, Island og Svalbard (Spitsbergen), mens den overvintrer på de De britiske øyer og fra Danmark til Belgia.
Populasjonene på Grønland og Island regnes som en felles bestand og overvintrer på De britiske øyer og i områdene ved Tyskebukta. Svalbardbestanden trekker gjennom Norge vår og høst og overvintrer hovedsakelig i Nederland/Belgia. Svalbardpopulasjonen av kortnebbgås teller omkring 43 000 individer (2004) og arten øker gradvis i antall. Nye tellinger for 2005 og 2006 har vist at bestanden har økt til i overkant av 50 000 individer.
Resultat fra feltarbeid i blant annet Danmark og Norge (Nord-Trøndelag) fra 2008 til i dag, viser at Svalbardbestanden av kortnebbgås er på cirka 80 000 individer (per mai 2013).

Trekk

Under trekket mellomlander kortnebbgjessene i landbruksområdene i Nord-Trøndelag øst og nordøst for Trondheimsfjorden - området benevnes ofte Innherred. Den lille bygda Beitstad, i Steinkjer kommune, har anslagsvis 20 000 gjess på besøk i løpet av noen hektiske uker på våren. Etter et opphold i Nord-Trøndelag trekker de videre opp mot Vesterålen og Andøya.
De siste årene har konflikten med landbruksinteressene økt kraftig på grunn av beiteskadeproblematikk – spesielt gjelder dette under vårtrekket. Gjessene beiter da på spirende eng og etter hvert nysådde kornåkre.
Konflikten er størst i Vesterålen der kortnebbgjessene sammen med hvitkinngjess konkurrerer med sauer om gressmarkene.

Annet

I Beitstad har man tatt i bruk kortnebbgåsa som egen merkevare for å bygge stolthet, omdømme og bolyst på bygda. På få år har bygdeutviklingsforeningen Kortnebbgåsas ve & vel snudd oppfattelsen av gåsa fra negativ til et positivt vårtegn, og skaffet bygda nasjonal oppmerksomhet.
Fair Haven

Fair Haven eller Fair-Haven et 3 km bredt sund mellom Nordvestøyane og Spitsbergen i Svalbard. I vest ender det i Nordgattet, som utgjør innseilingen til Smeerenburgfjorden som skjærer rett sørover. Sundet ligger 100 km nord for Ny-Ålesund.
Nordvestøyane ligger i en bue rundt Fair haven som en hestesko, i rekkefølge fra nord og med klokken: Fuglesangen, Klovningen, Ytre Norskøya, Indre Norskøya og Fugløya. I øst og sør utgjøres kystene også av Vasahalvøya på selve Spitsbergen. Området ligger i Nordvest-Spitsbergen nasjonalpark.
Ytre Norskøya er fredet med ferdselsforbud, grunnet kulturminnene på øya.
Game Link Cable

Game Link Cable er en tilbehørskabel for Nintendos Game Boy-konsollserie. Den lar en koble sammen flere Game Boy-konsoller for å kunne spille flerspillerspill. Avhengig av spillet, så kunne man koble sammen to identiske spill, for eksempel Tetris, eller så kunne man koble sammen to kompatible spill, som Pokémon Red og Blue.
Petard

Petard eller petarde (fra fransk pétard, av péter, egentlig fjerte, smelle, av latin pedere, fjerte) er en metallbeholder fyldt med krutt, et sprengmiddel som tidligere ble brukt for å sprenger porter og murer med ved beleiringer av festninger og byer. De som håndterte dem ble kalt petardører.
På noen språk, som på russisk, benyttes ordet i moderne tid om kinaputter.
Triatlon under Sentralamerikanske og karibiske leker 1998

Triatlon under Sentralamerikanske og karibiske leker 1998. Triatlon var en av flere sporter i de attende sentralamerikanske og karibiske leker som ble arrangert i Maracaibo i Venezuela i perioden 8. til 22. august 1998. Det var første gangen som triatlon var med i de sentralamerikanske og karibiske leker. Det var en individuell konkurranse for menn og en for kvinner samt lagkonkurranse for menn og kvinner basert på de individuelle plasseringene.
Irish National Land League

Irish National Land League (irsk: Conradh na Talún) var en irsk politisk organisasjon på slutten av 1800-tallet som forsøkte å hjelpe fattige leilendinger. Organisasjonens primære mål var å avskaffe systemet med jordeiere i Irland og la leilendingene overta eiendomsretten til jorden som de arbeidet på. Den perioden hvor organisasjonen agiterte er kjent som Land War. Historikeren R.F. Foster har hevdet at organisasjonen «styrket politiseringen av det landlige katolske nasjonalistiske Irland, delvis ved å definere en identitet mot urbanisering, systemet med jordeiere, det engelske og —implisitt—protestantisme.» Omkring en tredjedel av aktivistene var katolske prester, og erkebiskop Thomas Croke var en av bevegelsens mest innflytelsesrike forkjempere.
Somalia under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Judo under Panamerikanske leker 1967

Judo under Panamerikanske leker 1967 ble arrangert i Winnipeg i Canada fra 23. juli til 6. august 1967. Det var andre gangen som judo var med i de Panamerikanske leker. Det var seks klasser, kun for menn. USA ble beste nasjon foran Canada og Brasil alle tre med gullmedaljer hver.
Svensktoppen-favoritter

Svensktoppen-favoritter er et musikkalbum utgitt av Dizzie Tunes i 1970. Albumet inneholder svenske låter samt noen gruppen har laget selv.
U23-VM på ski 2016

Sprint fri teknikk

Dato: 22. februar
Tid: 11:00
SF: Utøvere som ble slått ut i semifinalen

10 km klassisk

Dato: 22. februar
Tid: 08:30

Andre norske plasseringer: Thea Krokan Murud (13).

10 km fri teknikk

Dato: 25. februar
Tid: 13:00

Andre norske plasseringer: Thea Krokan Murud (16), Marthe Bjørnsgaard (22).

Sprint fri teknikk

Dato: 22. februar
Tid: 11:27

Andre norske plasseringer: Håvard Solås Taugbøl (17, QF), Even Northug (18, QF).

15 km klassisk

Dato: 23. februar
Tid: 09:40

15 km fri teknikk

Dato: 25. februar
Tid: 14:30

Andre norske plasseringer: Mikael Gunnulfsen (19), Johan Hoel (22).
Dhofar-opprøret

Bakgrunn

I 1962 var Oman et av de minst utviklede landene i Midtøsten. Sultan Said bin Taimur hadde forbudt nesten alle former for utvikling fra det 20. århundre, og var avhengig av britisk støtte for at staten i det hele tatt skulle fungere. Dhofar var på sin side avhengig av Oman, og var på den tiden under stor økonomisk utvikling. I tillegg snakket befolkningen i provinsen en annen arabisk dialekt enn folk nord i Oman, og var stilt ovenfor strengere behandling enn omanere ellers. Dhofar er også en langt mer fruktbar provins enn resten av landet. Som følge av dette tydelige skillet, begynte enkelte å se på tilhørigheten til Oman som et hinder for utviklingen.

Opprøret

I 1962 ble Dhofars frigjøringsfront (DLF) opprettet av Mussalim bin Nafl. Organisasjonen anskaffet våpen fra Saudi-Arabia, som allerede hadde et spent forhold til Oman. I desember det samme året utførte geriljaen sabotasjeaksjoner mot den britiske flybasen i Salalah og gikk til bakholdsangrep på trailere som fraktet utstyr for oljeindustrien. Imidlertid ble geriljaen like etterpå trukket ut, og sendt til Irak for å få mer trening i geriljataktikker. Fra 1964 begynte geriljaen å utføre målrettede angrep mot oljeindustrien og den omanske regjeringa. Mange geriljakrigere var desertører fra den omanske hæren.
Sultanen var avhengig av «Dhofar-styrken», en lokal irregulær styrke på kun 60 mann, for å kunne ivareta kontroll over regionen. I april 1966 ble sultanen forsøkt drept av nettopp denne styrken. Denne hendelsen forandret konfliktens natur. Sultanen forlot palasset sitt, og ble aldri mer sett offentlig. Dette førte til rykter om at britene var de egentlige styrerne av landet, og at sultanen kun fungerte som en nikkedukke.
Sultanen startet en storstilt offensiv mot opprørerne, stikk i strid med hva hans britiske rådgivere rådet ham. Dette resulterte i omfattende ødeleggelser i provinsen, hvor oljebrønner ble ødelagt og hele landsbyer ble brent ned. Det ble også rapportert hard lokal motstand mot offensiven.
Etterhvert som konflikten fortsatte, ble det tilbudt amnesti for opprørere som overgav seg, og enkelte ble også tilbudt en pengebonus dersom de tok med seg våpnene sine.
Etter Operasjon Jaguar i oktober 1971 begynte omanerne for alvor å vinne terreng, og etter harde kamper sikret regjeringsstyrkene kontroll over en enklave ved Jebel Samhan hvorfra de kunne ekspandere. En avsluttende offensiv i 1975 var svært vellykket, og konflikten ble erklært over i 1976, selv om isolerte trefninger fant sted helt frem til 1979.
Bordtennis under Asialekene 1994

Bordtennis under Asialekene 1994. Bordtennis var en av sportene under de tolvte Asialekene som ble arrangert i Hiroshima i Japan. Det var niende gangen som bordtennis var med på programmet i Asialekene. Bordtennisturneringene ble avviklet i perioden 5. til 14. oktober 1994. Det var i alt sju turneringer; single-, double og lagkonkurranse for menn og damer samt mixeddouble. Kina ble beste nasjon med fem gullmedaljer foran Sør-Korea og Japan med en hver.
Den 82. Oscar-utdelingen

Vinnere og nominasjoner

De nominerte filmene for den 82. Oscar-utdelingen ble annonsert torsdag 2. februar 2010 kl. 13:38 UTC i Samuel Goldwyn Theater i Beverly Hills i California av Tom Sherak, presidenten i Academy of Motion Picture Arts and Sciences (AMPAS), sammen med skuespiller Anne Hathaway. For første gang siden 1943 er det nominert ti filmer i kategorien Oscar for beste film (i stedet for fem).

Ærespriser

Akademiet avholdt sin første årlige Governors Awards-seremoni 14. november 2009, der følgende priser ble delt ut.
Jiquipilco

Jiquipilco er en landsby og en kommune i den meksikanske delstaten México, nordvest for Tolucadalen. Kommunen hadde 69 031 innbyggere i 2010. Arealet er på 276,46 km².
Molden Opp 2015

Motbakkeløpet Molden opp 2015 ble arrangert 20. juni 2015. Dette var den sjette utgaven av Molden Opp.
Løypa starter ved Tørvis Hotell i Marifjøra ved Lustrafjorden, og går opp til toppen Molden (1116 moh.) i Luster i Sogn og Fjordane. Den er ca. 7 km lang og har 1.116 høydemeter.
Jianning

Jianning (kinesisk: 建宁县; pinyin: Jiànníng Xiàn) er et fylke i provinsen Fujian i Folkerepublikken Kina. Det ligger i byprefekturet Sanming.
Befolkningen var på 150 395 innbyggere i 1999.

Kulturminner

Stedet for den gamle kommandopost for Første Frontarme i den kinesiske Røde arme (Jianning hong yi Fangmianjun lingdao jiguan jiuzhi, 建宁红一方面军领导机关旧址) årene 1931-1933 ble i 2006 oppført på Folkerepublikken Kinas liste over kulturminner.
Seaforth Dock

Seaforth Dock, også kalt Royal Seaforth Dock, er et havneanlegg med containerterminal anlagt ved Seaforth ved elven Mersey, nord for Liverpool. Havnen håndterer containergods, olje, tømmer, frukt og grønnsaker, korn og dyrefôr. Seaforth Dock ligger i den nordre delen av havnesystemet i Liverpool og er i sør forbundet med Gladstone Dock, som via sluser gir tilgang til Seaforth Dock fra elven.
Havneanlegget er en del av Port of Liverpool og drives av Mersey Docks and Harbour Company. Utbygging av havneanlegget begynte på 1960-tallet. Åpning av det 2 km² store anlegget fant sted i 1972. Det er det største i sitt slag i Storbritannia. I 1984 ble Seaforth Dock frihavn.
Atna Idrettslag

Atna Idrettslag er et idrettslag fra Atna i Stor-Elvdal med rundt 100 medlemmer. Idrettslaget driver blant annet med fotball, friidrett og skiidrett.
Fritjof Loen fra Atna IL har en sølv og to bronse i VM i Telemark (1994, 1997 og 1999). Oskar Stenbakken er daglig leder for idrettslaget.
Shane Duffy

Landslaget

Han ble tatt ut i Irlands EM-tropp til EM i Frankrike 2016.
Lars Onsager-arkivet

Lars Onsager-arkivet ved NTNU Universitetsbiblioteket inneholder Lars Onsagers samlede arbeidsnotater, bilder, illustrasjoner og forskningsresultater. Arkivet oppbevares ved NTNU UB Dorabiblioteket. Det er åpent for alle som er interessert i Lars Onsagers arbeider, og det meste av hans arbeider kan brukes fritt innen forskning og undervisning.
Etter Lars Onsagers bortgang donerte familien hans vitenskapelige arbeider, æresbevisninger og noen av hans eiendeler til NTH (fra 1996 integrert i NTNU) som hans Alma mater. De mente NTH ville være den institusjonen som best kunne ivareta hans ettermæle. 
Lars Onsagers nobelprisdiplom, diplom for "The National Medal of Science" fra USAs president, andre æresbevisninger og hans skrivebord er utstilt i Stenstadvoldrommet på Lerchendal gård, hvor NTNU holder sine offisielle mottagelser.
Lars Onsager startet sin vitenskapelige karriere som kjemistudent ved NTH, og tok sin grad som sivilingeniør i fysikk der i 1925. Han fortsatte å forske både i kjemi og fysikk, og hans mange og nøyaktige resultater skyldtes ofte hans helt spesielle evner innen matematisk analyse.  Dette gjorde at han før 1968 gjentatte ganger var innstilt til Nobelprisen både i kjemi og i fysikk.
Parabatyle

Utseende

En middelsstor, slank, brunlig trebukk. Pronotum er brunrødt, dekkvingene mørkt gulbrune. Antennene er omtrent så lange som kroppen. Pronotum er avrundet, dekkvingene jevnbrede. Beina er tynne, nokså lange.

Utbredelse

Arten lever i Mexico (Veracruz).
Tahitis herrelandslag i fotball

Spillere og rekorder

Lagets høyeste FIFA ranking er 111.-plass, som de hadde i august 2002. Deres laveste ranking er 195.-plass, fra november 2009.
Lagets toppscorer er Felix Tagawa, med 14 mål.
Den største seieren de har greid er 30–0 mot Cookøyene den 2. september 1971. Deres største tap er 10–0 mot New Zealand, den 4. juni 2004.
Elaphocerella

Utseende

En middelsstor, avlang, matt, noe hårete oldenborre. Antennene er 10-leddete, de sju ytterste leddene danner en vifte. "Snuten" (clypeus) er avrundet trapesformet, hodet er kledt med korte, stive, oppstående hår. Pronotum og scutellum er svarte, dekkvingene lyst brunlige med svart bakkant. De fire innerste fotleddene på for- og mellomføttene er noe fortykkede med "puter" av filtaktige hår på undersiden. Klørne er to-delte.

Utbredelse

Arten er kjent fra noen få eksemplarer fra Etiopia.
JT Lauritsen

Tidligere karriere

Jan Tore Lauritsen startet sin karriere som vokalist i bandet Black´n Blues, et band fra Romerike, som ga ut albumet Adress Unknown i 1991. Parallelt med dette begynte Lauritsen et lengre samarbeid med den Norske Roots-artisten Trond Granlund. Lauritsen traff flere av sine medmusikanter i Buckshot Hunters gjennom samarbeidet med Granlund.

JT Lauritsen & The Buckshot Hunters

Buckshot Hunters er bandet Jan Tore Lauritsen startet sammen med gitarist Arnfinn Tørrisen. De fikk med seg bassist Kyrre Sætran, trommeslager Per Eriksen og gitarist Nils Halleland. Dette var besetningen det første året og på den første innspillingen i 1995. I 1996 traff han trommeslager Jon Grimsby gjennom samarbeidet med Trond Granlund. Han ble etter hvert med i The Buckshot Hunters på spillejobber med forskjellige bassister, blant andre Billy Troiani, Kyrre Sætran og Atle Rakvåg på bass fra 1997 til 2017. Gjennom musikkmiljøet på Romerike kjente han orgelspilleren Paul Wagnberg. Han ble med på flere innspillinger og turnerte med bandet når han hadde fri fra jazzgruppen The Real Thing. På denne tiden var også sangerinnen Stina Stenerud med på vokal. Hun var blant annet med på den lange turen til Byron Bay Bluesfest i Australia i 2002. Rundt 2005/06 ble Paul Wagnberg erstattet med Iver Olav Erstad. I 2009/10 ble Erstad erstattet med gitaristen Ian Fredrick Johannesen, som fremdeles er medlem av Buckshot Hunters. I 2017 meldte Atle Rakvåg fra om at han av tidsmessige grunner ikke kunne fortsette i bandet, og Morten Nordskaug erstattet ham.
The Osbournes

Planlagt oppfølger

I 2009 ble den etterfulgt av den mislykkede serien Osbournes Reloaded, som det bare ble vist en episode av. Denne fikk svært hard medfart av kritikerne.
Sør-Georgia og Sør-Sandwichøyenes flagg

Sør-Georgia og Sør-Sandwichøyenes flagg er en såkalt britisk Blue Ensign, og har Sør-Georgia og Sør-Sandwichøyenes våpen i flaggets frie ende. Våpenet består av en opprett løve som holder en fakkel. Løven representerer Storbritannia, mens fakkelen står for oppdagelser. Skjoldets blå og hvite bakgrunn er hentet fra våpenet til James Cook, mannen som oppdaget øyene. Over skjoldet står et reinsdyr, et minne om dyrene norske hvalfangere innførte til Sør-Georgia og som fortsatt lever der. Skjoldholderne, en pelssel og en pingvin, representerer øyenes opprinnelige fauna. 
Flagget ble antatt i 1985, da territoriet ble opprettet. Tidligere var det en del av Falklandsøyene og brukte samme flagg. Fra flagget ble innført og fram til 1999 satt våpenmerket i en hvit skive. Dette var også tilfelle for de fleste andre særmerkede britiske flagg for kolonier. Tradisjonen med å sette våpenet på en hvit skive skal skyldes at den britiske marinens offisielle flaggbok, Flags of all nations, hadde for vane å vise merkene som satt i flaggene på en rund, hvit bakgrunn. Selv om dette bare var en illustrasjonsteknisk måte å vise merkene, ble det i praksis tolket som at hele skiven skulle være med i flagget. Framstillingen av flaggene ble endret med 1999-utgaven av Flags of all nations, da merkede britiske flagg nå ble framstilt med våpenet direkte mot flaggduken. For å bedre muligheten for identifikasjon ble også merkets størrelse økt.

Kommisjonærens flagg

Kommisjonæren er den høyeste myndigheten i Sør-Georgia og Sør-Sandwichøyene og fører eget flagg etter modell av flaggene for guvernører i britiske besittelser. Det vil si det britiske unionsflagget med koloniens våpenskjold omgitt av en krans i midten.
Bill Brandt

Liv og virke

Født i Hamburg, Tyskland, Brandt hadde en britisk far og en tysk mor. Han vokste opp under den første verdenskrig og kom senere i livet, med nazismens fremvekst, til å fornekte sitt tyske opphav og påsto at han var født i Sør-London.
På slutten av 20-tallet, i 1927, reiste han til Wien hvor han ved hjelp av dr. Eugenie Schwarzwald fikk seg en jobb ved et portrettstudio. Det var sannsynligvis også hun som introduserte Brandt for Ezra Pound, noe som igjen førte til at Brand fikk en svært verdifull introduksjon til Mann Ray som han endte opp med å jobbe for i flere måneder i 1930.
I 1933 flyttet Brandt til London hvor han begynte å dokumentere alle nivåer av det britiske samfunnet. Denne typen dokumentarfotografi var svært uvanlig på den tiden. I henholdsvis 1936 og 1938 utga han 2 bøker, The English at Home og A Night in London som inneholdte hans bilder. Han var en regelmessig bidragsyter til flere magasiner som f.eks Lilliput, Picture Post, og Harper's Bazaar. Under Blitzen i Londong i 1940, fikk han i oppdrag av Propagandaminesteriet å dokumentere Londons bomberom.
Brandt fortsatte sin karriere som fotograf under og etter andre verdenskrig og ga bla. ut flere fotografiske bøker på 40, 50 og 60-tallet. Brandt er ansett for å være blant Storbritannias mest innflytelsesrike fotografer fra det 19 århundret og har også oppnådd en stor internasjonal anerkjennelse for sitt arbeid.
STS-51-D

Høydepunkt

Jake Garn var republikansk senator i Utah, og var den første medlemmet av kongressen i verdensrommet. Mannskapet slapp ut to kommunikasjonssatellitter. Deres andre oppdrag inkluderte lasten Continuous Flow Electrophoresis System (CFES) III, som blant annet inkluderte Shuttle Student Involvement Program og Getaway Specials, som begge var eksperimenter.
Osteoporose

Diagnose

Osteoporose kan sees på røntgenbilder ved at kontrasten mellom benvev og annet vev blir mindre enn normalt. For å diagnostisere osteoporose må man bruke spesielle røntgenbaserte målemetoder for måling av bentetthet (DEXA (DXA), SXA, QUS, pQCT, RA, DPA, SPA. pDXA)
Pekefinger

Pekefingeren (latin digitus II, «andre finger», eller index, «peker») er den andre fingeren (fra kroppen) på en menneskehånd, det vil si mellom tommelen og langfingeren. Fingeren kan brukes til for eksempel å peke, dytte, pirke eller danne en krok. Sammen med tommelen kan den lage et klypegrep.
Pekefingeren er vanligvis den mest motorisk fingerferdige og følsomme av fingrene, men ikke den lengste. Undersøkelser skal ha vist at en kortere pekefinger enn ringfinger tyder på at en er en bedre sportsutøver. Det er 2,5 ganger mer sannsynlig at en mann har en pekefinger som er kortere enn ringfingeren, og slike forhold overensstemmer med en høynet sannsynlighet for slitasjegikt, spesielt for kvinner med slike forhold.

Håndbevegelser og fingertegn

Pekefingeren brukes for peke på noe en ser eller for å rette oppmerksomheten mot noe, for eksempel mot personen selv som tegn på «jeg». I land der peking med utsrakt finger blir ansett som upassende, for eksempel i Ukraina, blir gesten erstattet av andre håndbevegelser.
En enslig, utsrakt pekefinger kan bety tallet 1, eller hvis den blir holdt oppe eller beveget fra side til side, så kan det være en formanende eller advarende håndbevegelse. Lukket hånd med utstrakt pekefinger loddrett foran en lukket munn kan bety «hysj!».
Hvis hånden er holdt med håndflaten ut representerer det bokstaven d i det amerikanske tegnspråket. Innen sport kan det også bety seier, siden noen mesterskap-vinnende lag hever pekefingeren når de poserer ved et mesterskapslagbilde.
Under Bosnia-krigen viste de serbia-bosniske troppene tre fingre for å symbolisere seier, de bosnia-kroatiske reiste et tofingret V-tegn og muslimene (bosnjaker) hevet én (på grunn av Islams strenge monoteisme).
Viking (krater)

Viking er et nedslagskrater som Mars-roveren Opportunity besøkte på Mars i mars 2005. Krateret er lokalisert på Meridiani Planum, nord for Erebus-krateret og sør for Vostok-krateret.
Adolph Zukor

Adolph Zukor (født Adolf Zukor 7. januar 1873 i Ricse, Borsod-Abaúj-Zemplén, Ungarn, død 10. juni 1976 i Los Angeles, California var en amerikansk filmprodusent, mest kjent som grunnleggeren av Paramount Pictures.